**VALGE SIRELI VALSS**

Tants memmede rühmale

Tantsu on loonud Liia Lees Läänemaa tantsupeoks "Nüüd on minu kord" noorte tantsuloojate koolituse raames 2017 novembris

Muusika Paul Neitsovi "Sireli valss"

**PÕHISAMMUD**

Valsisamm

Kõnnisamm

**Eelmäng** Taktid 1-16

**Taktid 1-14** Rahulikult jalutades tullakse ringjoonele.

**Takt 15** Ulatatakse parem käsi kõrvaltantsija poole.

**Takt 16** Ulatatakse vasak käsi kõrvaltantsijale, käed ühendatakse, moodustub sõõr.

**I TUUR A-osa**

**Taktid 1-2** Vasaku jalaga liigutakse kahe valsisammuga ringjoonel päripäeva

**Taktid 3-4** Kahe valsisammuga teeb paar poolpööret vastupäeva (vahetatakse kohad), keskme poole liikuv tantsija viib oma parema käe tagant kaarega ülevalt läbi, moodustub äraspidine sõõr.

**Taktid 5-6** Kordub taktide 1-2 tegevus äraspidisel sõõril (ikka päripäeva ja vasaku jalaga).

**Taktid 7-8** Kahe valsisammuga teeb paar pool pööret päripäeva (vahetatakse kohad), vaba käsi hoitud kõrval.

**Taktid 9-16** Korratakse taktide 1-8 tegevust kuid lõpetatakse kodarjoonel kõrvuti esipoolega vastupäeva sisekäed poolpüstvõttes.

**I TUUR B-osa**

**Taktid 17-20** Välisjalga liigutakse vastupäeva kaks valsisammu, liikudes esimesega paarilisest lahku (liikumine edasi veidi diagonaalselt), sisekäed jäävad ühendatuks, vaba käsi kõrval all (unistav otsimine), teise valsisammuga liigutakse paarilise poole, vabad käed tuuakse kõrvalt pihutsi kokku.

**Taktid 21-24** Nelja valsisammuga tehakse pööre paarilisest lahku ( "leheke" - kahe valsisammuga lahku ja kahega tagasi).

**Taktid 25-28** Korratakse taktide 17-20 tegevust.

**Taktid 29-32** Mõlemad käed pihutsi tehakse kolme valsisammuga täispööre päripäeva, 32. taktil pöördutakse esipoolega keskmesse ja moodustatakse sõõr.

**I TUUR C-osa**

**Taktid 33-36** Vasaku jalaga liigutakse nelja valsisammuga ringjoonel päripäeva.

**Takt 37** Ühe valsisammuga liigutakse ringi keskme poole.

**Takt 38** Ühe valsisammu teevad tantsijad nr 1 kohapeal, nr 2 tantsijad teevad käsi vallandamata poolpöörde päripäeva liikudes veel keskme poole, Nr 2 tantsija vasak käsi koos nr 1 tantsija parema käega viiakse üle nr 2 tantsija, kelle käed jäävad ees risti. Nr 2 tants sirutub taha.

**Takt 39** Tantsijad liiguvad ühe valsisammuga mööda kodarjoont ringi keskmest väljapoole.

**Takt nr** **40** Tantsija nr 1 teeb valsiammu kohapeal, nr 2 tantsija teeb pool pööret vastupäeva viies oma vasaku käe koos paarilise parema käega üle enda alla.

**Taktid 41-42** Liigutakse päripäeva edasi kahe valsisammuga.

**Takt 43** Ühe valsisammuga liigutakse kodarjoont mööda ringi keskmesse, ühendatud käed viiakse ette.

**Takt 44** Ühe valsisammuga taganetakse mööda kodarjoont ringi keskmest väljapoole.

**Taktid 45-48** Nelja valsisammuga liigutakse lava külgedele viirgudesse (neljas valsisamm lõpetatakse ummis -seisus).

IV IP

**Vaheosa**

**Takt 49** Vasaku jalaga liiguvad viirud valsisammuga vastamisi. Vasakpoolne viirg tõstab ühendatud käed (otsmised käed ka) eest üles (võib tuua käed ette).

**Takt 50** Liikumist jätkatakse valsisammuga, Parempoolne viirg tõstab ja vasakpoolne langetab käed.

**Takt 51** Jätkub liikumine valsisammuga, vasakpoolsed tõstavad ja parempoolsed langetavad käed ning parempoolsed liiguvad paremalt vasakpoolse viiru käte alt läbi. (variant B: käsi ei tõsteta, käed on seelikus, kuid ei tõmmata laiali ja möödutakse vasak külg ees paremalt poolt).

**Takt 52** Jätkub liikumine otse, käed tuuakse poolpüstvõttesse.

**Taktid 53-56** Nelja valsisammuga veab viiru vasakpoolne tantsija viiru lava esi- või tagakülje suunas. 56. taktil tehakse pool pööret vastupäeva ja ühendatakse käed all.

**\_\_**

**\_\_**

**Taktid 57-60** Korratakse taktide 49-52 tegevust**.**

**Taktid 61-64** Nelja valsisammuga liigutakse vastupäeva ringjoonele, 60.taktil tehakse pool pööre vastupäeva , jäädakse esipoolega keskmesse

**Taktid 65-68** Nelja kõnnisammuga liigutakse vastamisi moodustades diagonaali suunaga tagant paremalt ette vasakule (Diagonaali otste poole jäävad tantsijad liiguvad nurkade poole, keskmised tantsijad ringi keskme poole.

**Taktid 69-72** Kolme valsisammuga veavad diagonaalide otsmised tantsijad (oinasarved- otsad lahku, rivis 3 tantsijat) äraspidisele ringjoonele, 72. taktil tehakse pool pööret päri- või vastupäeva (oleneb liikumise suunast).

**Taktid 73-76** Korratakse taktide 65-68 tegevust kuid diagonaalide suund on tagant vasakult ette paremale.

**Taktid 77-80**  Korratakse taktide 69-72 tegevust. Lõpetatakse ringjoonel järjest esipoolega vastupäeva.

**II TUUR A-osa**

**Taktid 1-2** Vasaku jalaga liigutakse kahe valsisammuga ringjoonel vastupäeva.

**Taktid 3-4** Kahe valsisammuga tehakse koha peal täispööre päripäeva. (vasaku jalga)

**Taktid 5-8** Korratakse taktide 1-4 tegevust.

**Taktid 9-10** Korratakse taktide 1-2 tegevust.

**Taktid 11-12** Paari eesmine tantsija teeb kahe valsisammuga vastupäeva pöörde, liikudes ringi keskme poolt läbi tagumise tantsija kohale, tagumine liigub kahe valsiga otse.

**Taktid 13-16** Korratakse taktide 9-12 tegevust kuid eesmine tantsija liigub keskme poolt läbi oma paarilise kõrvale.

**II TUUR B-osa**

**Taktid 17-31** Korratakse I tuuri B-osa.

**III tuur A-osa**

**Taktid 1-8** Korratakse I tuuri A-osa samade taktide tegevusttegevust.

**Taktid 9-16**  Kaheksa valsisammuga liigutakse kolmikutena lava nurkadesse ja moodustatakse päripäeva liikudes väikesed ringid.

**Lõpetus 4 takti**

Kolmiku tantsuplatsi keskme poolne tantsija hakkab liikuma keskme poole, tõmmates kaasa teisi (tekkib leheke). Keskmes kohtuvad lehekesed, moodustub sireliõis, vajumine poolkükki, keskmepoolsed seisavad.

